[{"text_idx": "#000000", "text": "Vintre, la suno malofte vidig\u0302is en tiu c\u0302i loko, c\u0302irkau\u0306ita de montoj. Felic\u0302e, la nebulo estis tiel malpeza tiun tagon, ke sunradioj en la ora koloro amuzig\u0302is en la aero. Kaj s\u0302ajnis, ke la tero estis gajigita de tiu c\u0302i c\u0302arma koloro."}, {"text_idx": "#000003", "text": "Mi haltis sur ligna ponteto por rigardi de malproksime verdetan monton. Herboj ja velkis kaj restis nur tritiko apenau\u0306 kreskinta, kiu posedis tiun c\u0302i vintran teron."}, {"text_idx": "#000004", "text": "Estis kiam mi sentis aroman odoron venintan de ie, ke mi rimarkis, turninte la kapon, malgrandan deklivon surs\u0302utitan per floretoj kun la grandeco kiel ora monero. Eble ili estis junaj krizantemoj frostorezistaj. S\u0302ajnis al mi, ke ili flustre interparolis kaj divenis kion mi venis fari en tiu c\u0302i loko."}, {"text_idx": "#000005", "text": "Mi klinis la kapon kaj vidis mian silueton kurbig\u0302i sur la tero. Kiel mi volus kus\u0302i sur tiuj floretoj silentaj kaj kvietaj, nature formantaj molan liton! C\u0302u estis varmete sub la tero, malgrau\u0306 en vintro?"}, {"text_idx": "#000006", "text": "Vintre, c\u0302u la tero tre malproksima, kie oni enterigis mian amon, estas kovrita sole per velkaj herboj au\u0306 pompas floroj, kies nomon oni ne scias, formante por s\u0302i komfortan liton?"}, {"text_idx": "#000008", "text": "Lasu min silente versi larmojn sur la liton el floroj. Iun tagon, ankau\u0306 mi trankvile ripozos por c\u0302iam sub la tero, kie estas probable varme."}, {"text_idx": "#000009", "text": "S\u0302ajnis, ke mi venis c\u0302i tien por serc\u0302i ion, kion tamen mi ne retrovos plu, krom ke ankau\u0306 mi dormus sur la lito el floroj, en subtera mondo, kie murmurus certe dolc\u0302a rivereto de amo."}]